“ชัชชาติ” นำโด่ง ลต. “ผู้ว่าฯ กทม.”  หลังปิดหีบ 1 ชั่วโมงคะแนนทะลุแสน
“ชัชชาติ สิทธิพันธุ์” คะแนนเลือกตั้ง “ผู้ว่าฯ กทม.” ทิ้งห่างคู่แข่งกว่าแสนคะแนน หลังนับคะแนนไป 1 ชั่วโมง ขณะที่ “วิโรจน์ ลักขณาอดิศร” คะแนนตามมาเป็นอันดับ 2  ก่อนที่ “สุชัชวีร์ สุวรรณสวัสดิ์” มาเป็นอันดับ 3
“ชัชชาติ” คะแนนนำโด่ง ลต. “ผู้ว่าฯ กทม.”  หลังปิดหีบ 1 ชั่วโมงคนกรุงเทคะแนนให้ทะลุแสนแล้ว
22 พ.ค. 2565

ผู้สื่อข่าวรายงานว่า ผลการนับคะแนนอย่างไม่เป็นทางการที่มีการรายงานผ่าน องค์กรสื่อ 32 สำนัก สมาคมโทรทัศน์ระบบดิจิทัล (ประเทศไทย)  สมาคมผู้ผลิตข่าวออนไลน์  และภาคเครือข่ายภาคประชาสังคม  คณะกรรมาธิการ (กมธ.) พัฒนาการเมือง การสื่อสารมวลชน และการมีส่วนร่วมของประชาชน สภาผู้แทนราษฎร สถาบันวิชาการ มหาวิทยาลัย ในการเลือกตั้งผู้ว่าราชการกรุงเทพมหานคร หรือ กทม. และสมาชิกสภากรุงเทพมหานคร (ส.ก.) ผ่านไป 1 ชั่วโมงแล้ว ผลปรากฏว่า
อันดับ 1                 นายชัชชาติ สิทธิพันธุ์            ผู้สมัครอิสระ                          ได้           157,173  คะแนน
อันดับ 2                นายวิโรจน์ ลักขณาอดิศร      ผู้สมัครพรรคก้าวไกล             ได้           30,439    คะแนน
อันดับ 3                 นายสุชัชวีร์ สุวรรณสวัสดิ์       ผู้สมัครพรรคประชาธิปัตย์     ได้           29,367    คะแนน
อันดับ 4                 นายสกลธี ภัททิยกุล              ผู้สมัครอิสระ                          ได้           26,737    คะแนน
อันดับ 5                 พล.ต.อ.อัศวิน ขวัญเมือง       ผู้สมัครอิสระ                          ได้           23,451    คะแนน
ขณะที่ผลการเลือกตั้ง สมาชิกสภากรุงเทพมหานคร (ส.ก.) ทั้ง 50 เขต นับแล้วอย่างไม่เป็นทางการ  คะแนนเลือกตั้งสก. ผู้มีสิทธิ์ทั้งหมด 4,357,097 คน นับคะแนนแล้ว 24%
อันดับ 1 พรรคเพื่อไทย รวม 6,589 คะแนน 15 ที่นั่ง 24.03%
อันดับ 2 พรรคก้าวไกล รวม 6,686 คะแนน 14 ที่นั่ง 24.39%
อันดับ 3 พรรคประชาธิปัตย์ รวม 3,562 คะแนน 5 ที่นั่ง 12.99%
อันดับ 4 พรรคพลังประชารัฐ รวม 2,704 คะแนน 4 ที่นั่ง 9.86%
อันดับ 5 อิสระ(กลุ่มรักษ์กรุงเทพ) รวม 1,669 คะแนน 3 ที่นั่ง 6.09%